Würth

Würth-Gruppe eli Würth Group on maailmanlaajuisesti toimiva kiinnitys- ja asennustarvikkeita toimittava yritysrypäs, joka on perustettu vuonna 1945 nimellä Adolf Würth GmbH. Würth tunnetaan maailmanlaajuisesti kiinnitys- ja kokoonpanotarvikkeiden sekä työkalujen asiantuntijana. Konserni on myös erityisesti ammattikäyttöön tarkoitetun kiinnitysteknologian merkittävä teollinen valmistaja. Würth Suomessa Yrityksen suomalainen tytäryhtiö on työkalu- ja tarvikealalla toimiva, vuonna 1975 perustettu Würth Oy, jolla on pääkonttori ja logistiikkakeskus Riihimäellä sekä ympäri maan noin 200 myymälää. Vuonna 2025 Würth Oy:n liikevaihto oli 387 miljoonaa euroa ja työntekijämäärä noin 1 500 henkilöä. Würth Oy palvelee asiakkaita teollisuuden ja suurteollisuuden, auton, rakentamisen ja jälleenmyynnin toimialakohtaisilla tuotteistoilla ja palvelumalleilla. Yrityksen palveluita ovat esimerkiksi edustaja- ja hyllytyspalvelu, Smart Work -logistiikkaratkaisut, koneiden ja laitteiden huolto- ja kalibrointipalvelu sekä työkalujen ja koneiden palveluleasing, työturvallisuuden palvelut ja iisi!!-kemikaalienhallintajärjestelmä. Yrityksellä on myös verkkokauppa. Würth Oy:llä on maailmanlaajuisesti tunnustettujen ISO 9001-, ISO 45001-, ISO 14001-, ISO 50001 ja ISO/IEC 27001 -standardien vaatimukset täyttävä toimintajärjestelmä. Würth Oy:llä on Suomessa kaksi tytäryhtiötä: Würth Elektro (viralliselta nimeltään Würth Elektronik Oy) ja vuodesta 1989 lähtien Würthiin kuulunut Ferrometal Oy. Lähteet Aiheesta muualla Kuvia tai muita tiedostoja aiheesta Würth Wikimedia Commonsissa Würth Oy